**PRILOG V**

Kriterij za odabir ponude je ekonomski najpovoljnija ponuda (ENP).

|  |  |  |  |
| --- | --- | --- | --- |
| Redni broj | KRITERIJ | RELATIVNI PONDER | BROJ BODOVA |
| 1. | Cijena ponude | 90% | 90 |
| 2. | Ključni stručnjak - KS | 10% | 10 |
|  | MAKSIMALNI BROJ BODOVA | 100% | 100 |

**Formula: T = P + KS**

T = ukupan broj bodova  
P = broj bodova koji je ponuda dobila za ponuđenu cijenu  
KS = broj bodova koji je ponuda dobila za ključnog stručnjaka

**1. Cijena ponude (P)**

Cijena ponude određuje se sukladno Troškovniku. Način bodovanja – cijena: Maksimalni broj bodova koji valjana ponuda može dobiti prema ovom kriteriju je 90. Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude dobit će manji broj bodova, sukladno sljedećoj formuli:

**P = Pl / Pt \* 90**

P – broj bodova koji je ponuda dobila za ponuđenu cijenu (maks. 2 (dvije) decimale)  
Pl – najniža cijena ponuđena u postupku javne nabave   
Pt – cijena ponude koja je predmet ocjene   
90 – maksimalni broj bodova

**2. Ključni stručnjak (KS)**

Naručitelj je kao drugi kriterij odredio specifično znanje i iskustvo ključnog stručnjaka za koje je Ponuditelj dokazao sposobnost iz točke 11.2.1. ove DON. Naručitelj je odredio ovaj kriterij za odabir, s obzirom na složenost predmeta nabave i relativno kratak rok implementacije koje je presudno za kvalitetno izvršenje ugovora.

Naručitelj je stava kako je za uspješnu i pravovremenu provedbu predmeta nabave nužno da u pružanju usluga koje su predmet ove nabave sudjeluje Ponuditelj, odnosno, ključni stručnjak Ponuditelja sa značajnim specifičnim stručnim iskustvom i to upravo kako je traženo u ovom DON-u.

Relativni značaj ovog kriterija je 10%. Za potrebe bodovanja, Naručitelj je odredio da jedan %-tak relativnog značaja odgovara jednom dodijeljenom bodu. Dakle, Ponuditelj koji dobije maksimalnih 10 bodova dobio je maksimalnih 10% vrijednosti ponude. Naručitelj će bodove za ključnog stručnjaka dodjeljivati na način kako slijedi:

| Redni broj | Ključni stručnjak ponuditelja | Godine iskustva | Bodovi | Ukupno maksimalan broj bodova |
| --- | --- | --- | --- | --- |
| **Stručnjak za razvoj računalnih sustava** | | | | |
| 1. | Godine radnog iskustva u tehnologiji PHP | 6 | 1 | 5 bodova |
| 7 | 2 |
| 8 | 3 |
| 9 | 4 |
| 10 i više | 5 |
| 2. | Godine radnog iskustva u tehnologiji PHP Yii framework | 6 | 1 | 5 bodova |
| 7 | 2 |
| 8 | 3 |
| 9 | 4 |
| 10 i više | 5 |
| UKUPNO | | | | 10 bodova |

Kako bi Naručitelj mogao bodovati/dodjeljivati bodove valjanim ponudama, Ponuditelji su obvezni u svojim ponudama priložiti dokaze kojima potvrđuju da njihov predloženi ključni stručnjak raspolaže odgovarajućim certifikatima te stručnim iskustvom i specifičnim znanjima kako je to traženo u gornjoj tablici neophodnim za kvalitetnu realizaciju ovog predmeta javne nabave, a koji se boduju kao Ključni stručnjak ponuditelja. Dokaz koji su Ponuditelji obvezni dostaviti je izjava iz Priloga VI uz koju će priložiti potpisane životopise stručnjaka iz kojih mora biti vidljivo traženo iskustvo kako je ponuditelj dao u danoj izjavi.

U cilju kvalitetnog i ispravnog bodovanja Ključnog stručnjaka, Naručitelj zadržava pravo kod kontakt osobe Naručitelja koja je navedena u životopisima provjeriti istinitost navoda iz životopisa ili zatražiti pojašnjenje navoda iz životopisa ukoliko su isti nejasni (primjerice podatke o opisu izvršenih usluga). Životopis potpisuju osobe na koje se isti odnosi.

Naručitelj će svaku valjanu ponudu bodovati po oba kriterija za odabir (cijena i ključni stručnjak) te će nakon toga zbrojiti bodove ostvarene po svakom od ta dva pojedina kriterija.

Ukupna ocjena svake pojedine valjane ponude biti će zbroj bodova po gore navedenim kriterijima te će se ekonomski najpovoljnijom ponudom smatrati ona valjana ponuda kod koje je dobiven najveći broj bodova.

Izjava ponuditelja o podatku kriterija za odabir ekonomski najpovoljnije ponude **Prilog VI**.